SET บ่ายลุ้นยืนบวก โบรกฯ ชู 4 หุ้นน่าสอย แกร่งกว่าตลาด-ปันผลสูง
SET บ่ายลุ้นยืนบวก พร้อมให้แนวรับ 1,580 แนวต้าน 1,595-1,600 จุด โบรกฯ ชู 4 หุ้นน่าสอย ปันผลเด่น นำโดย KBANK, KKP, TMB, และ KTB
9 ก.พ. 2560

ข่าวหุ้นธุรกิจออนไลน์รายงานตลาดหุ้นไทยดัชนี SET ภาคเช้า (9 ก.พ.) แกว่ง Sideway ถึง Sideway up โดยระหว่างทางเจอแรงขายทำกำไรบ้างหลังเข้าใกล้ระดับ 1,600 จุด ด้านตลาดภูมิภาคเช้านี้ส่วนใหญ่บวกเฉลี่ย 0.3-0.4% พร้อมให้ติดตามราคาพลังงาน และเงินบาทที่ยังแข็งค่าอยู่ ชี้ให้เห็น Fund Flow ยังไหลเข้าในเอเชีย และไทย บ่ายนี้ตลาดฯน่าจะเป็นบวก โดยมีแนวรับ 1,580 แนวต้าน 1,595-1,600 จุด
นายกรภัทร วรเชษฐ์ ผู้อำนวยการฝ่ายวิจัยและบริการการลงทุน บล.โนมูระ พัฒนสิน เปิดเผยว่า ตลาดหุ้นไทยวันนี้แกว่ง Sideway ถึง Sideway up โดยระหว่างทางเจอแรงขายทำกำไรบ้างหลังขึ้นไปใกล้ระดับ 1,600 จุด ด้านตลาดหุ้นในภูมิภาคเอเชียเช้านี้ส่วนใหญ่จะบวกเฉลี่ย 0.3-0.4%
โดยขณะนี้ก็ให้ติดตามราคาพลังงาน และเงินบาทก็ยังแข็งค่าอยู่ ชี้ให้เห็นว่า Fund Flow ยังไหลเข้าในเอเชีย และไทยแนวโน้มการลงทุนในช่วงบ่ายนี้ ตลาดฯยังน่าจะเป็นบวกอยู่ โดยมีแนวรับ 1,580 จุด ส่วนแนวต้าน 1,595-1,600 จุด
 
บล.ธนชาต ระบุในบทวิเคราะห์ (9 ก.พ.) SET ยังไม่ผ่านแนวต้าน 1,594 จุด กลุ่มธนาคารแข็งแกร่งกว่าตลาด แรงซื้อหุ้นกลุ่มธนาคารหนุน SET ปรับสูงขึ้นทดสอบ 1,594 จุด ในช่วงเข้าที่ผ่านมา แต่ยังไม่สามารถทำลายแนวต้านที่ 1,594 จุดไปได้ โดยประเมินกรอบ 1,580-1,594 จุด ขณะที่ยังมอง SET ปรับขึ้นระยะสัปดาห์ เป้าหมาย 1,620/1,650 จุด ตามผลของฤดูกาลต่อไป ขณะที่ถ้าพิจารณาเป็นรายกลุ่มอุตสาหกรรม กลุ่มธนาคาร มีโอกาสให้ผลตอบแทนเป็นบวกสูง 75-80% ในเดือน ก.พ. และมีแนวโน้มแข็งแกร่งกว่าตลาดช่วงนี้ “ซื้อ” KBANK (เป้าหมายซื้อของต่างชาติ) KKP (ปันผลสูงที่สุดในกลุ่ม) TMB และ KTB (PE ต่ำสุดในกลุ่มที่ 7.9x และปันผล 4.7%)
ในขณะเดียวกัน แนะนำ “ซื้อ” KKP เป้าหมายพื้นฐาน 70 บาท จาก 1) สินเชื่อรวมของ KKP มีแนวโน้มกลับมาขยายตัวได้ปีนี้ เพิ่มขึ้น 4.6% ขณะที่ NPL ผ่านจุดแย่ที่สุดไปแล้ว 2) แม้คาดการณ์แนวโน้มดอกเบี้ยสูงขึ้นในระยะ 12 เดือนข้างหน้า แต่ KKP จะยังสามารถรักษา NIM สูง 4.4-4.3% ในปี 2559-2562 3) กำไรปี 2560 ขยายตัว 7% แต่ยังดีกว่ากลุ่มที่คาดว่าจะขยายตัวเพียง 5% เท่านั้น ขณะที่ KKP ให้ผลตอบแทนปันผลสูงถึง 8.3% ปีนี้ และคาดปันผลครึ่งหลังปี 59 ที่ 2.3 บาท คิดเป็นปันผล 3.8% สูงสุดในกลุ่มธนาคาร
 
สรุปหลักทรัพย์ที่มีมูลค่าการซื้อขายสูงสุด 5 อันดับ ได้แก่
AOT   มูลค่าการซื้อขาย 3,385.25 ล้านบาท ปิดที่  41.00 บาท ลดลง  1.00 บาท
PTT   มูลค่าการซื้อขาย 2,680.26 ล้านบาท ปิดที่ 399.00 บาท ลดลง  9.00 บาท
KTB   มูลค่าการซื้อขาย 1,364.64 ล้านบาท ปิดที่  19.40 บาท เพิ่มขึ้น 0.40 บาท          
ADVANC  มูลค่าการซื้อขาย 1,030.55 ล้านบาท ปิดที่ 170.50 บาท ราคาไม่เปลี่ยนแปลง      
KBANK   มูลค่าการซื้อขาย   846.61 ล้านบาท ปิดที่ 198.00 บาท เพิ่มขึ้น 2.50 บาท